Ідэя пабудаваць сапраўдны касцёл у Баранавічах паўстала яшчэ да Першай сусветнай, бо капліца не магла змясціць усіх ахвотных. У ліпені 1911 года была створана баранавіцкая парафія. Але будаўніцтва храма не магло пачацца з-за перашкодаў не толькі ад царскай улады, але і ад саміх баранавіцкіх каталікоў. Адны хацелі збудаваць храм каля Палескага вакзала, а другія – на месцы капліцы.